|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 60. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Hrvatska baština** – sat vježbanja i ponavljanja | | DOS: [*Republika Hrvatska – Kulturne i povijesne znamenitosti Republike Hrvatske, prirodna baština*](https://hr.izzi.digital/DOS/54720/55539.html) | | | |
| CILJ SATA: Ponoviti najvažnije dijelove baštine Republike Hrvatske. | | | | | |
| ISHODI UČENJA: PID OŠ B.4.3. Učenik se snalazi u promjenama i odnosima u vremenu te pripovijeda povijesnu priču o prošlim događajima i o značajnim osobama iz zavičaja i/ili Republike Hrvatske.; PID OŠ C.4.1. Učenik obrazlaže ulogu, utjecaj i važnost povijesnoga nasljeđa te prirodnih i društvenih različitosti domovine na razvoj nacionalnoga identiteta. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Učiteljica/učitelj prikazuje učenicima videozapis o kulturno-povijesnim znamenitostima Republike Hrvatske (poveznica: <https://youtu.be/8UbZa7wmxYs>). Razgovaramo: O čemu govori videozapis? Što vam se najviše svidjelo? Koje ste kulturno- -povijesne spomenike prepoznali? Gdje se nalaze?  Najava nastavne jedinice.  Učenici rješavaju zadatke u udžbeniku (str. 38). Učiteljica/učitelj obilazi učenike, pomaže im i dodatno objašnjava.  Učenici mogu pročitati rečenice o kulturnim i povijesnim znamenitostima u DOS-u *Republika Hrvatska – Kulturne i povijesne znamenitosti Republike Hrvatske, prirodna baština*.  Učenici su podijeljeni u parove. Učiteljica/učitelj priprema nekoliko omotnica u kojima se nalaze dodatni materijali o kulturno-povijesnim znamenitostima Republike Hrvatske. Svaki par dobiva omotnicu i izrađuje reklamni letak o kulturno- -povijesnoj znamenitosti koju je dobio. Kad većina parova završi s izradom, učenici predstavljaju svoj rad drugim učenicima. Po završetku slažemo radove na nekoliko stolova te uz njih postavljamo papir. Učenici obilaze radove i bilježe na papire što im se kod pojedinoga letka posebno sviđa te što smatraju da je moglo biti bolje napravljeno.  Učenici su podijeljeni u četiri skupine. Svaka skupina formira vrstu. Učenik koji je prvi u svakoj vrsti dobiva fotografiju nekoga kulturno-povijesnog spomenika. Učiteljica/učitelj postavlja svakoj skupini pitanje povezano s naučenim nastavnim sadržajima o kulturno-povijesnim znamenitostima. Učenik koji drži fotografiju odgovara na pitanje, a točnim odgovorom fotografija se predaje sljedećemu učeniku u vrsti. Učenik koji je zadnji u vrsti mora reći koji kulturno-povijesni spomenik prikazuje fotografija. Pobjednik je ona skupina čija fotografija prva stigne do kraja vrste. | | računalo  F, I: razgovor  udžbenik  I: pisanje  DOS  P  omotnica  razgovor  F: usmeno izlaganje  papir  I: pisanje  S  razgovor  fotografije | OŠ HJ C.4.2.  osr A.2.1.  uku A.2.4.  osr C.2.4.  uku A.2.1.  ikt A.2.2.  osr B.2.4.  osr C.2.4.  uku A.2.3.  osr A.2.1.  uku A.2.4.  uku D.2.2. | PID OŠ C.4.1.  PID OŠ B.4.3.  PID OŠ C.4.1.  PID OŠ B.4.3.  PID OŠ C.4.1.  PID OŠ B.4.3.  PID OŠ C.4.1. |
| PLAN PLOČE  HRATSKA BAŠTINA – PONAVLJANJE | | | | DOMAĆA ZADAĆA  Uvježbati snalaženje na zemljovidu. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u odgovaranju na pitanja u zadnjoj etapi (učenik može dopuniti rečenice). | | Učenik s ubrzanim govorno-jezičnim razvojem može riješiti zadatak *Istraži, potraži, traži…* u DOS-u *Republika Hrvatska – Kulturne i povijesne znamenitosti Republike Hrvatske, prirodna baština*. | | | |