|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 65. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Dolazak Hrvata** – sat učenja novih nastavnih sadržaja | | DOS: [*Prošlost Republike Hrvatske* – *Dolazak Hrvata, prvi hrvatski vladari*](https://hr.izzi.digital/DOS/54720/55545.html) | | | |
| CILJ SATA: Upoznati kako su Hrvati došli u novu domovinu te kada su primili kršćanstvo. | | | | | |
| ISHODI UČENJA: PID OŠ B.4.3. Učenik se snalazi u promjenama i odnosima u vremenu te pripovijeda povijesnu priču o prošlim događajima i o značajnim osobama iz zavičaja i/ili Republike Hrvatske.; PID OŠ C.4.1. Učenik obrazlaže ulogu, utjecaj i važnost povijesnoga nasljeđa te prirodnih i društvenih različitosti domovine na razvoj nacionalnoga identiteta. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | \*Prije nove nastavne jedinice učiteljica/učitelj može ukratko prokomentirati rezultate pisane provjere.  Čitamo uvodni strip u udžbeniku (str. 48). Razgovaramo: Gdje se nalaze likovi u stripu? Kako su odjeveni? Zašto? O čemu razgovaraju? Kamo putuju? Što traže? Što je moglo privući stare Hrvate da se nasele u današnjemu kraju?  Najava nastavne jedinice.  Čitamo rečenice u udžbeniku (str. 48). Razgovaramo o pročitanome: Gdje su Hrvati živjeli prije dolaska na ove prostore? Kako se zvala njihova tadašnja domovina? Čime su se bavili? Zašto? Zbog čega su krenuli na put? Što su tražili? Kada su došli na prostore današnje Hrvatske? Tko je, prema legendi, vodio Hrvate u seobi na jug? Kako su se zvali? Što im se svidjelo kad su s planine ugledali Jadransko more?  Učenici mogu [složiti slagalicu](https://hr.izzi.digital/DOS/54720/55545.html#block-1643523) u DOS-u *Prošlost Republike Hrvatske - Dolazak Hrvata, prvi hrvatski vladari*.  Promatramo ilustraciju slike *Dolazak Hrvata* u udžbeniku (str. 49). Opisujemo je i razgovaramo: Što prikazuje slika? Tko ju je naslikao? Što rade ljudi na slici? Gdje se nalaze? Kako su odjeveni? Po čemu se njihova odjeća razlikuje od odjeće koju danas odijevamo? Što nose u rukama? Zašto? Što gledaju? S koje su planine mogli vidjeti more?  Čitamo rečenice u udžbeniku (str. 49). Razgovaramo o pročitanome: Što su Hrvati radili u novoj domovini? Kojim su jezikom govorili? U što su vjerovali? Kada su prihvatili kršćanstvo? Kada su se počeli koristiti zajedničkim jezikom? Zašto je važna Višeslavova krstionica? Kako izgleda?  Učiteljica/učitelj zapisuje na ploču naslov i nekoliko rečenica, a učenici ih pišu u svoju bilježnicu.  Promatramo lentu vremena u udžbeniku (str. 48 i 49).  Razgovaramo: Kada se Hrvati doseljavaju u novu domovinu? Kada Hrvati primaju kršćanstvo? Kada je nastala Višeslavova krstionica? Zašto nam je ona važna?  Učenici na vremenskoj crti označuju važna stoljeća i godinu prema uputama u udžbeniku.  Učenici rješavaju zadatke u udžbeniku (str. 49 i 50). Učiteljica/učitelj obilazi učenike, pomaže im i dodatno objašnjava.  Učenici mogu riješiti zadatak [*Otkrij imena neke braće i sestara koji su predvodili Hrvate u seobi u novu domovinu*](https://hr.izzi.digital/DOS/54720/55545.html#block-1643730) u DOS-u *Prošlost Republike Hrvatske - Dolazak Hrvata, prvi hrvatski vladari*.  Igramo igru točno-netočno. Učiteljica/učitelj izgovara rečenice u vezi s dolaskom Hrvata. Kad je izgovorena rečenica točna, učenici moraju stajati uspravno. Kad je izgovorena rečenica netočna, učenici moraju čučnuti. | | udžbenik  F, I: čitanje, razgovor  udžbenik  F, I: čitanje, razgovor  DOS  udžbenik  F, I: razgovor  udžbenik  F, I: čitanje, razgovor  F, I: pisanje  udžbenik  F, I: čitanje, razgovor  I: pisanje  udžbenik  I: pisanje  DOS  F, I | goo C.2.1.  ikt A.2.2.  zdr B.2.2.C  osr C.2.4.  osr C.2.4.  uku A.2.1.  ikt A.2.2.  goo C.2.1.  OŠ TZK D.4.2. | PID OŠ B.4.3.  PID OŠ B.4.3.  PID OŠ B.4.3.  PID OŠ B.4.3.  PID OŠ C.4.1.  PID OŠ B.4.3.  PID OŠ B.4.3.  PID OŠ C.4.1.  PID OŠ B.4.3.  PID OŠ C.4.1.  PID OŠ B.4.3.  PID OŠ C.4.1. |
| PLAN PLOČE  DOLAZAK HRVATA  Hrvati napuštaju Bijelu Hrvatsku kako bi pronašli bolje životne uvjete: plodnu  zemlju, vodu i topliju klimu.  Na prostore današnje Hrvatske doselili su se tijekom 6. i 7. stoljeća.  Od 7. do 9. stoljeća prihvatili su novu vjeru – kršćanstvo, a o tome svjedoči  Višeslavova krstionica. | | | | DOMAĆA ZADAĆA  Učenici mogu riješiti zadatke u udžbeniku (str. 51). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u snalaženju na vremenskoj crti. | | Učenik s ubrzanim govorno-jezičnim razvojem može istražiti koje još legende o dolasku Hrvata postoje. | | | |

Pripremiti kartice s imenima prvih hrvatskih vladara.