|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 70. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Samostalna Hrvatska** – sat učenja novih nastavnih sadržaja | | DOS:[*Prošlost Republike Hrvatske* – *Hrvatske države i borba za domovinu*](https://hr.izzi.digital/DOS/54720/55546.html) | | | |
| CILJ SATA: Upoznati prošlost Republike Hrvatske u 20. i 21. stoljeću. | | | | | |
| ISHODI UČENJA: PID OŠ B.4.3. Učenik se snalazi u promjenama i odnosima u vremenu te pripovijeda povijesnu priču o prošlim događajima i o značajnim osobama iz zavičaja i/ili Republike Hrvatske.; PID OŠ C.4.1. Učenik obrazlaže ulogu, utjecaj i važnost povijesnoga nasljeđa te prirodnih i društvenih različitosti domovine na razvoj nacionalnoga identiteta. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Promatramo i čitamo uvodni strip u udžbeniku (str. 62). Razgovaramo o stripu: Znate li kako se to kaže na hrvatskome jeziku? Prepoznajete li jezike na kojima djeca izgovaraju riječ *domovina*? (Engleski, njemački, talijanski, mađarski.) Kako se na engleskome jeziku kaže Hrvatska? (Croatia.) Znate li kako se *Hrvatska* kaže na nekome dugom stranom jeziku?  Najava nastavne jedinice.  Čitamo rečenice u udžbeniku (str. 62). Razgovaramo o pročitanome: Koliko je ratova vođeno na području Republike Hrvatske tijekom 20. stoljeća? Koji su to ratovi? Zašto je za Hrvate važan Domovinski rat?  Učiteljica/učitelj objašnjava učenicima kako je Domovinski rat obrambeni rat u kojemu je stradalo mnogo ljudi.  Razgovaramo: Kada je trajao Domovinski rat? Što je Jugoslavija? Do kada je Hrvatska bila dio Jugoslavije? Kada se Hrvatska osamostalila? Što je Hrvatska ostvarila pobjedom u Domovinskome ratu? Što je Hrvatska time postala? Tko je bio prvi predsjednik Republike Hrvatske? Tko je današnji predsjednik Republike Hrvatske? Što je Europska unija? Kada je Republika Hrvatska postala dio Europske unije?  Promatramo zemljovid u udžbeniku (str. 62). Imenujemo područja koja su bila zahvaćena borbama ili privremeno osvojena od strane neprijatelja. Tražimo svoj zavičaj na zemljovidu te određujemo na koji je način zavičaj bio zahvaćen Domovinskim ratom.  Učiteljica/učitelj zapisuje na ploču naslov i nekoliko rečenica, a učenici ih pišu u svoju bilježnicu.  Čitamo u udžbeniku (str. 63) važne datume koji nas podsjećaju na događaje iz hrvatske povijesti 20. stoljeća.  Učenici zapisuju u svoju bilježnicu navedene datume te nazive praznika koje obilježavamo navedenih datuma.  Učenici rješavaju zadatke u udžbeniku (str. 63). Učiteljica/učitelj obilazi učenike, pomaže im i dodatno objašnjava.  Učenici mogu promotriti [fotografiju tvrđave iznad grada Knina i pročitati rečenice o njoj u DOS-u](https://hr.izzi.digital/DOS/54720/55546.html#block-1695336) *Prošlost Republike Hrvatske – Hrvatske države i borba za domovinu*.  Učenici su podijeljeni u parove. Svaki par dobiva karticu s dijelovima rečenica (v. prilog). Rečenice govore o Domovinskome ratu i borbi za domovinu. Igru počinje par koji je dobio karticu na kojoj prve dvije riječi govore o sadržaju o kojemu smo danas učili. Učenici čitaju početak rečenice napisane na kartici. Ostali parovi pažljivo slušaju te po smislu rečenice zaključuju koji bi bio nastavak. Par na čijoj kartici piše nastavak rečenice treba nastaviti čitati rečenicu. | | udžbenik  F, I: čitanje, razgovor  udžbenik  F, I: čitanje, razgovor  F, I: razgovor  udžbenik  F, I: razgovor  F, I: pisanje  udžbenik  F, I: čitanje, razgovor  I: pisanje  udžbenik  I: pisanje  DOS  P  kartice  čitanje | osr B.2.2.  PID OŠ B.4.4.  goo C.2.1.  goo C.2.1.  uku A.2.1.  ikt A.2.2.  uku D.2.2. | PID OŠ B.4.3.  PID OŠ C.4.1.  PID OŠ B.4.3.  PID OŠ C.4.1.  PID OŠ B.4.3.  PID OŠ C.4.1.  PID OŠ B.4.3.  PID OŠ C.4.1.  PID OŠ B.4.3.  PID OŠ C.4.1. |
| PLAN PLOČE  DOMOVINSKI RAT  Do 1991. godine Hrvatska je bila dio Jugoslavije.  Domovinski rat trajao je od 1991. do 1995. godine.  Republika Hrvatska proglašena je 1991. godine, a njezin prvi predsjednik bio je  Franjo Tuđman.  Pobjedom u Domovinskome ratu Republika Hrvatska postala je samostalna i  neovisna. | | | | DOMAĆA ZADAĆA  Učenici mogu riješiti zadatke u udžbeniku (str. 65). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u rješavanju 5. zadatka u udžbeniku. | | Učenik s ubrzanim govorno-jezičnim razvojem može istražiti koji su dijelovi njegova zavičaja bili uništeni u Domovinskome ratu. | | | |

Pripremiti kartice s pitanjima i pribor za igru *Čovječe, ne ljuti se*.

PRILOG

… 1. srpnja 2013. godine. Veći dio Hrvatskoj susjednih država dio je Europske unije.

… Europsku uniju. Republika Hrvatska dio je Europske unije od…

… Franjo Tuđman. Većina država Europe krajem 20. stoljeća ujedinila se u…

… drugim narodima. Za prvoga je predsjednika Republike Hrvatske izabran…

… svoju samostalnost i neovisnost. Time je postala slobodna država koja ne ovisi o…

… državi Jugoslaviji. Hrvatska se osamostalila 1991. godine, a pobjedom u Domovinskome ratu ostvarila je…

Tijekom 20. stojeća na području Republike Hrvatske vođena su tri rata…

… od 1991. do 1992. godine. U vremenu do 1991. Hrvatska je bila jedna od šest republika u…

Prvi svjetski rat, Drugi svjetski rat i Domovinski rat. Domovinski rat trajao je…