|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 75. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Moje tijelo** – sat učenja novih nastavnih sadržaja | | DOS: [*Čovjek i priroda oko njega* – *Moje tijelo* – *mijenjam se*](https://hr.izzi.digital/DOS/54720/55549.html) | | | |
| CILJ SATA: Znati da je ljudsko tijelo organizam sastavljen od organa i organskih sustava koji zajedno omogućuju normalan rad, odnosno zdravlje i život te osvijestiti važnost čuvanja zdravlja. | | | | | |
| ISHODI UČENJA: PID OŠ A.4.1. Učenik zaključuje o organiziranosti ljudskoga tijela i životnih zajednica.; PID OŠ B.4.1. Učenik vrednuje važnost odgovornoga odnosa prema sebi, drugima i prirodi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | \*Prije nove nastavne jedinice učiteljica/učitelj može ukratko prokomentirati rezultate pisane provjere.  Učiteljica/učitelj opisuje pojedine dijelove tijela i organe koje smo učili u trećemu razredu, a učenici moraju pogoditi naziv toga dijela tijela ili organa. Primjer rečenica:  Njime mislimo, u njemu se stvaraju osjećaji i on upravlja pokretom. Što je to?  Nalazi se u našemu trupu, a služi nam za disanje. Što je to?  Ona čini zaštitni sloj koji štiti naše tijelo. Što je to?  Na kraju igre zaključujemo da smo imenovali dijelove i organe koji čine ljudsko tijelo.  Najava nastavne jedinice.  Promatramo uvodnu ilustraciju u udžbeniku (str. 68). Opisujemo ilustraciju i razgovaramo: Što prikazuju slike? Po čemu se ljudska tijela razlikuju? Što je prikazano nizom slika? Što znači riječ *sustav*?  Razgovaramo o organima: Koje organe znate? Čemu služe organi?  Promatramo ilustraciju u udžbeniku (str. 68) ljudskoga tijela na kojoj su označeni pojedini organi. Imenujemo ih te opisujemo njihovu ulogu.  Čitamo rečenice u udžbeniku (str. 68 i 69) o sustavima organa. Razgovaramo: Od kojih se sustava organa sastoji ljudsko tijelo? Što čini sustav organa za kretanje? Čemu taj sustav služi? Koja je uloga živčanoga sustava? Od kojih se organa sastoji probavni sustav? Koja je njegova uloga? Čemu služi sustav organa za disanje? Koji organi sudjeluju u disanju? Što čini krvožilni sustav? Čemu služi krvožilni sustav?  Čitamo preostale rečenice u udžbeniku (str. 69). Razgovaramo: Čemu služe osjetila? Koji je naš najveći organ? Koja je uloga spolnih organa? Zašto se moramo brinuti o svome organizmu? Kako se možemo brinuti o svome tijelu? Zašto su pojedini dijelovi tijela smješteni u unutrašnjosti tijela?  Učiteljica/učitelj zapisuje na ploču naslov i nekoliko rečenica, a učenici ih pišu u svoju bilježnicu.  Usmeno odgovaramo na pitanja u udžbeniku (str. 69).  Učenici rješavaju 1. i 2. zadatak u udžbeniku (str. 70). Učiteljica/učitelj obilazi učenike, pomaže im i dodatno objašnjava.  Učenici mogu pogledati videozapise [Osjetila](https://hr.izzi.digital/DOS/54720/55549.html#block-1562953) i [Okusi](https://hr.izzi.digital/DOS/54720/55549.html#block-1562962) u DOS-u *Čovjek i priroda oko njega* – *Moje tijelo – mijenjam se*.  Igramo igru *Pokaži na sebi*. Učiteljica/učitelj priprema kartice s nazivima dijelova tijela i organa. Učenik izvlači tri kartice i čita natpise na karticama. Pokazujemo te dijelove tijela, odnosno položaj organa u tijelu. Nakon toga učiteljica/učitelj reproducira glazbu, a učenici u ritmu dodiruju zadane dijelove tijela ili položaj organa u tijelu. Nakon 30 sekundi plesanja učiteljica/učitelj zaustavlja glazbu te sljedeći učenik izvlači nove tri kartice.  Učiteljica/učitelj dijeli učenike u skupine i svakoj skupini dodjeljuje jedan organski sustav kako bi učenici mogli za domaću zadaću istražiti taj sustav te pripremiti materijale za plakat. | | F, I: razgovor  udžbenik  F, I: razgovor  F, I: razgovor  udžbenik  F, I: razgovor  udžbenik  F, I: čitanje, razgovor  udžbenik  F, I: čitanje, razgovor  F, I: pisanje  F, I: razgovor  udžbenik  I: pisanje  DOS  kartice  F, I: čitanje | goo C.2.1.  osr A.2.1.  osr B.2.2.  zdr B.2.3.A  uku A.2.1.  ikt A.2.2.  goo C.2.1.  osr A.2.1. | PID OŠ A.4.1.  PID OŠ A.4.1.  PID OŠ A.4.1.  PID OŠ A.4.1.  PID OŠ A.4.1.  PID OŠ B.4.1.  PID OŠ A.4.1.  PID OŠ B.4.1.  PID OŠ A.4.1.  PID OŠ B.4.1.  PID OŠ A.4.1. |
| PLAN PLOČE  MOJE TIJELO  Naše tijelo složen je organizam i sastavljen je od manjih dijelova – organa.  sustav organa za disanje  sustav organa za kretanje  LJUDSKI ORGANIZAM  probavni sustav  živčani sustav  krvožilni sustav | | | | DOMAĆA ZADAĆA  Učenici mogu istražiti jedan organski sustav te pripremiti dodatne materijale (slike, tekstove) o određenome organskom sustavu. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno- -jezičnim razvojem pripremiti mentalnu mapu o organskim sustavima koju će učenik zalijepiti u bilježnicu. | | Učenik s ubrzanim govorno-jezičnim razvojem može u bilježnici nacrtati jedan sustav organa po vlastitome izboru i napisati organe od kojih se taj sustav sastoji. | | | |

Donijeti model ljudskoga tijela i pripremiti kartice s rečenicama o ljudskome tijelu (organima i organskim sustavima).