|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 78. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Briga za zdravlje** – sat učenja novih nastavnih sadržaja | | DOS: [*Čovjek i priroda oko njega* – *Moje tijelo* – *mijenjam se*](https://hr.izzi.digital/DOS/54720/55549.html) | | | |
| CILJ SATA: Upoznati najčešće zarazne bolesti čovjeka. | | | | | |
| ISHODI UČENJA: PID OŠ B.4.1. Učenik vrednuje važnost odgovornoga odnosa prema sebi, drugima i prirodi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Promatramo i čitamo strip u udžbeniku (str. 74). Razgovaramo o pročitanome: Što se dogodilo u stripu? Što su vodene kozice? Što bolestan dječak sada treba raditi? Smije li ići u školu ili u park s prijateljima? Zašto? Jeste li imali vodene kozice ili koju drugu zaraznu bolest? Kako se osjećate kad ste bolesni?  Najava nastavne jedinice.  Razgovaramo: Kakve su to zarazne bolesti? Koje zarazne bolesti znate? Kako znamo da smo bolesni?  Čitamo rečenice u udžbeniku (str. 74). Razgovaramo o pročitanome: Što su zarazne bolesti? Što izaziva neku zaraznu bolest? Kako se zarazne bolesti prenose? Zašto je važno redovito provjetravati prostorije? Nabrojite neke zarazne bolesti. Koji nam znakovi mogu otkriti da smo bolesni? Zašto oboljela osoba mora ostati kod kuće?  Promatramo fotografije u udžbeniku (str. 74). Opisujemo ih i razgovaramo: Što radi dječak na prvoj fotografiji? Zašto je stavio maramicu na usta? Što prikazuje druga fotografija? Kako vi mjerite temperaturu?  Čitamo prvi odlomak u udžbeniku (str. 75). Promatramo fotografiju pokraj teksta. Opisujemo je i razgovaramo: Što rade djeca na fotografiji? Zašto se dodiruju samo laktovima? Zašto nose maske na licu?  Čitamo rečenice u udžbeniku o nametnicima (str. 75). Razgovaramo o pročitanome: Što su nametnici? Zašto su opasni za ljude? Koji su najčešći nametnici na ljudima? Kojeg nametnika prikazuje fotografija? Kako možemo spriječiti dobivanje zaraznih bolesti? Komu se trebamo obratiti kad smo bolesni? Što trebamo učiniti kad imamo nametnike?  Učiteljica/učitelj zapisuje na ploču naslov i nekoliko rečenica, a učenici ih pišu u svoju bilježnicu.  Čitamo rečenice zapisane u tablici u udžbeniku (str. 75). Svaku rečenicu dodatno objašnjavamo te ističemo njezinu važnost. Promatramo ilustraciju virusa ispod tablice. Razgovaramo: Prepoznajete li virus sa slike? Jeste li bili zaraženi tim virusom? Kako ste se tada osjećali?  Čitamo rečenice pokraj ilustracije.  Učenici rješavaju zadatke u udžbeniku (str. 76). Učiteljica/učitelj obilazi učenike, pomaže im i dodatno objašnjava.  Učenici mogu pogledati [videozapise o zaraznim bolestima](https://hr.izzi.digital/DOS/54720/55549.html#block-1562955) u DOS-u *Čovjek i priroda oko njega* – *Moje tijelo – mijenjam se*.  Igramo igru *Tko će prije*. Učenici su podijeljeni u tri skupine. Učiteljica/učitelj crta na ploču tablicu s deset polja te priprema magnete različitih boja (svaki magnet predstavlja jednu skupinu). Učiteljica/učitelj postavlja pitanja na koja učenici moraju odgovoriti. Svaka skupina dobiva svoje pitanje, na svako točno odgovoreno pomiče se za jedno polje naprijed. Ako učenik netočno odgovori, magnet skupine ostaje na mjestu. | | udžbenik  F, I: čitanje, razgovor  F, I: razgovor  udžbenik  F, I: čitanje, razgovor  udžbenik  F, I: razgovor  udžbenik  F, I: čitanje, razgovor  udžbenik  F, I: čitanje, razgovor  F, I: pisanje  udžbenik  F, I: čitanje, razgovor  udžbenik  F, I: pisanje  DOS  S  razgovor | zdr C.2.2.A  uku A.2.4.  zdr C.2.2.A  zdr C.2.2.A  zdr C.2.3.  goo C.2.1.  uku A.2.1.  ikt A.2.2.  osr B.2.4. | PID OŠ B.4.1.  PID OŠ B.4.1.  PID OŠ B.4.1.  PID OŠ B.4.1.  PID OŠ B.4.1.  PID OŠ B.4.1.  PID OŠ B.4.1.  PID OŠ B.4.1. |
| PLAN PLOČE  BRIGA ZA ZDRAVLJE  Zarazne bolesti su bolesti koje se prenose s bolesnoga čovjeka na zdravoga.  Prenose se dodirom, slinom i krvlju.  Najčešće su zarazne bolesti vodene kozice, šarlah, crijevna viroza, gripa,  prehlada…  Oboljela osoba mora ostati kod kuće kako ne bi zarazila ljude oko sebe.  Dobivanje zaraznih bolesti sprječavamo održavanjem higijene, zdravom  prehranom, cijepljenjem i tjelovježbom.  Nametnici su organizmi koji se hrane krvlju i tekućinama iz našega tijela.  Najčešći nametnici na ljudima su uši, krpelji i gliste. | | | | DOMAĆA ZADAĆA  Učenici mogu riješiti zadatke u udžbeniku (str. 77). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u rješavanju 2. zadatka u udžbeniku. | | Učenik s ubrzanim govorno-jezičnim razvojem može istražiti neku zaraznu bolest i izraditi brošuru o njoj. | | | |

Pripremiti fotografije djevojčice i dječaka te žene i muškarca; pripremiti kartice s točnim i netočnim rečenicama o zaraznim bolestima.