|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 88. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Šuma**– sat vježbanja i ponavljanja | | DOS:[*Čovjek i priroda oko njega – Šuma*](https://hr.izzi.digital/DOS/54720/55555.html) | | | |
| CILJ SATA: Ponoviti i utvrditi kako je šuma životna zajednica biljaka i životinja, uočiti njihovu međusobnu povezanost i povezanost životne zajednice i okoliša (prirodnih uvjeta). | | | | | |
| ISHODI UČENJA: PID OŠ A.4.1. Učenik zaključuje o organiziranosti ljudskoga tijela i životnih zajednica.; PID OŠ B.4.1. Učenik vrednuje važnost odgovornoga odnosa prema sebi, drugima i prirodi.; PID OŠ B.4.2. Učenik analizira i povezuje životne uvjete i raznolikost živih bića na različitim staništima te opisuje cikluse u prirodi.; PID OŠ D.4.1. Učenik opisuje prijenos, pretvorbu i povezanost energije u životnim ciklusima i ciklusima tvari u prirodi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Učiteljica/učitelj donosi nekoliko listova različitih vrsta stabala. Promatramo lišće, opisujemo oblik svakoga lista i uspoređujemo ih. Razgovaramo: Na što vas podsjećaju ovi listovi? Kakvih su oblika? Koji su listovi najsličniji? Koji su jako neobični? Na kojim vrstama stabala rastu takvi listovi? Gdje bismo mogli pronaći sve ove listove?  Najava nastavne jedinice.  Promatramo ilustraciju u udžbeniku (str. 92 i 93). Opisujemo je i razgovaramo: Koja je životna zajednica prikazana na ilustraciji? Koje biljke prepoznajete na ilustraciji? Koje su od tih biljaka jestive? S kojim biljkama moramo biti oprezni? Zašto? Koje životinje prepoznajete na ilustraciji? Koje se životinje nalaze na stablima? Kako su biljke i životinje na ilustraciji međusobno povezane? Osmislite hranidbeni lanac sa živim bićima prikazanima na ilustraciji.  Čitamo nazive biljaka i životinja na ilustraciji u udžbeniku (str. 92). Učenici stavljaju kvačicu pokraj onih biljaka i životinja koje su vidjeli na travnjaku.  Učenici mogu riješiti zadatak [*Nacrtaj jedno listopadno i jedno vazdazeleno drvo tijekom zime* u DOS-u](https://hr.izzi.digital/DOS/54720/55555.html#block-1601142) *Čovjek i priroda oko njega* – *Šuma*.    Učenici samostalno rješavaju zadatke u udžbeniku (str. 95). Učiteljica/učitelj obilazi učenike, pomaže im i dodatno objašnjava.  Učenici mogu riješiti [osmosmjerku](https://hr.izzi.digital/DOS/54720/55555.html#block-1601123) u DOS-u *Čovjek i priroda oko njega* – *Šuma*.  Igramo igru *Čovječe, ne ljuti se*. Učiteljica/učitelj priprema ploču za igru, čovječuljke, kockicu za svaku četveročlanu skupinu, šest čaša (na kojima su napisani brojevi od 1 do 6) te kartice s pitanjima. Kartice s pitanjima razvrstavaju se u čaše. Učenici redom bacaju kockicu kako bi znali iz koje će čaše izvući karticu s pitanjem te koliko će polja prijeći na ploči. Kad učenik baci kockicu i dobije npr. broj 5, izvlači pitanje iz čaše s tim brojem. Zadatak je učenika točno odgovoriti na pitanje i tek onda može prijeći pet polja na ploči. Pobjednik je onaj učenik koji prvi stigne do cilja. | | lišće  F, I: razgovor  udžbenik  F, I: razgovor  udžbenik  F, I: čitanje  I: pisanje  DOS  udžbenik  I: pisanje  DOS  S  ploča, čovječuljci, kockice, čaša,  kartice | osr B.2.2.  uku A.2.4.  odr A.2.2.  ikt A.2.2.  uku A.2.1.  ikt A.2.2.  osr B.2.4. | PID OŠ A.4.1.  PID OŠ A.4.1.  PID OŠ B.4.2.  PID OŠ B.4.1.  PID OŠ B.4.2.  PID OŠ D.4.1.  PID OŠ A.4.1.  PID OŠ B.4.1.  PID OŠ B.4.2.  PID OŠ D.4.1.  PID OŠ A.4.1.  PID OŠ B.4.1.  PID OŠ B.4.2.  PID OŠ D.4.1. |
| PLAN PLOČE  ŠUMA – PONAVLJANJE | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u rješavanju 5. zadatka u udžbeniku. | | Učenik s ubrzanim govorno-jezičnim razvojem može istražiti koje vrste šuma rastu u zavičaju u kojemu živi. | | | |

Pripremiti papire za Vennov dijagram i kartice s nazivima biljaka i životinja koje žive u šumi.