|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 96. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Životne zajednice** – sat vježbanja i ponavljanja | | DOS:[*Čovjek i priroda oko njega – Travnjak; Šuma; Kopnene vode; More*](https://hr.izzi.digital/DOS/54720/55547.html) | | | |
| CILJ SATA: Ponoviti i utvrditi nastavne sadržaje o životnim zajednicama travnjaka, šume, kopnenih voda i mora. | | | | | |
| ISHODI UČENJA: PID OŠ A.4.1. Učenik zaključuje o organiziranosti ljudskoga tijela i životnih zajednica.; PID OŠ B.4.1. Učenik vrednuje važnost odgovornoga odnosa prema sebi, drugima i prirodi.; PID OŠ B.4.2. Učenik analizira i povezuje životne uvjete i raznolikost živih bića na različitim staništima te opisuje cikluse u prirodi.; PID OŠ D.4.1. Učenik opisuje prijenos, pretvorbu i povezanost energije u životnim ciklusima i ciklusima tvari u prirodi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Učiteljica/učitelj prikazuje učenicima oblak riječi (v. prilog). Čitamo napisane riječi i razgovaramo: Na što vas podsjećaju napisane riječi? Što im je zajedničko? Pročitajte neke riječi. Koju bismo skupinu riječi mogli zapisati na kraći način? Koji oblik tvore zapisane riječi? Zašto? Kako su živa bića povezana sa Zemljom? Objasnite.  Najava nastavne jedinice.  Razgovaramo: O čemu ovise živa bića koja žive na nekome prostoru? Kako se živa bića mogu prilagoditi nekomu prostoru? Što je životna zajednica? Što su travnjaci? Što čini životnu zajednicu travnjaka? Koje biljke rastu na travnjacima? Koje životinje žive na travnjacima? Tko čini životnu zajednicu šume? Koja sve živa bića žive u šumi? Kako su stanovnici šume međusobno povezani? Što sve ugrožava šume? Kako treba provoditi sječu stabala u šumi? Kojim se životnim uvjetima živa bića moraju prilagoditi u kopnenim vodama? Koje biljke rastu u kopnenim vodama ili uz njih? Koje životinje žive u kopnenim vodama? Koje posebne životne uvjete susrećemo u moru? Koje biljke i životinje neprestano borave pod vodom? Kako su biljke i životinje u moru međusobno povezane? Kako ljudi iskorištavaju more? Što sve može zagaditi more? Kako zagađenje utječe na životnu zajednicu mora? Osmisli hranidbeni odnos životnih zajednica travnjaka / šuma / kopnenih voda / mora.  Učenici su podijeljeni u skupine koje smo odredili na kraju prethodnoga sata. Svakoj skupini dodijeljeno je jedno stanište: travnjak, šuma, kopnene vode, more. Učenici su istraživali o dodijeljenome staništu te pripremaju materijale koje su pronašli na internetu za domaću zadaću. Učenici izrađuju plakat kojim će predstaviti životne zajednice u svome staništu. Osim plakata, učenici pripremaju nekoliko pitanja kojima će provjeriti znanje svojih prijatelja o životnim zajednicama na staništu koje su predstavili.  Kad većina učenika završi s izradom, učenici predstavljaju svoje plakate i provjeravaju znanje svojih prijatelja.  Učenici mogu riješiti zadatak po vlastitome izboru u DOS-u *Čovjek i priroda oko njega*.  Igramo igru točno-netočno. Učiteljica/učitelj izgovara rečenice o staništima na Zemlji i životnim zajednicama na tim staništima. Kad je izgovorena rečenica točna, učenici moraju stajati. Kad je izgovorena rečenica netočna, učenici moraju čučnuti. Netočne rečenice ispravljamo i objašnjavamo. | | oblak riječi  F, I: čitanje, razgovor  F, I: razgovor  S  dodatni materijali  praktični rad  plakat  razgovor  pisanje  crtanje  usmeno izlaganje  DOS  F, I: razgovor | goo C.2.1.  odr A.2.2  osr B.2.2.  odr B.2.2.  odr A.2.1.  odr B.2.2.  odr A.2.1.  uku D.2.2.  uku A.2.3.  osr A.2.1.  ikt A.2.2.  goo C.2.1.  osr A.2.1.  OŠ TZK D.4.2. | PID OŠ A.4.1.  PID OŠ A.4.1.  PID OŠ B.4.1.  PID OŠ B.4.2.  PID OŠ D.4.1.  PID OŠ A.4.1.  PID OŠ B.4.1.  PID OŠ B.4.2.  PID OŠ D.4.1.  PID OŠ A.4.1.  PID OŠ B.4.1.  PID OŠ B.4.2.  PID OŠ D.4.1. |
| PLAN PLOČE  ŽIVOTNE ZAJEDNICE – PONAVLJANJE | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno- -jezičnim razvojem pripremiti poseban nastavni listić na kojemu će pisati osnovni pojmovi u vezi sa životnim zajednicama travnjaka, šuma, kopnenih voda i mora. | | Učenik s ubrzanim govorno-jezičnim razvojem može u rječnicima stranih riječi potražiti nazive za staništa koja smo učili. | | | |

Pripremiti papire s naslovima (*Travnjak, Šuma, Kopnene vode, More*) te pribor za igru *Čovječe, ne ljuti se*.

PRILOG

