|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 98. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Životne zajednice** – sat provjere znanja | | DOS: [*Čovjek i priroda oko njega*](https://hr.izzi.digital/DOS/54720/55547.html) | | | |
| CILJ SATA: Provjeriti stečena znanja o životnim zajednicama travnjaka, šume, kopnenih voda i mora. | | | | | |
| ISHODI UČENJA: PID OŠ A.4.1. Učenik zaključuje o organiziranosti ljudskoga tijela i životnih zajednica.; PID OŠ B.4.1. Učenik vrednuje važnost odgovornoga odnosa prema sebi, drugima i prirodi.; PID OŠ B.4.2. Učenik analizira i povezuje životne uvjete i raznolikost živih bića na različitim staništima te opisuje cikluse u prirodi.; PID OŠ D.4.1.; Učenik opisuje prijenos, pretvorbu i povezanost energije u životnim ciklusima i ciklusima tvari u prirodi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Uvod  2. Provjeravanje  3. Procjena učinka pisane provjere | Učiteljica/učitelj na ovome satu može se odlučiti za pisanu ili usmenu provjeru znanja učenika.  Najava provjeravanja.  a) pisana provjera  Dogovaramo pravila tijekom rada: svaki učenik radi samostalno, a u slučaju potrebe može podići ruku kako bi zatražio učiteljičinu/učiteljevu pomoć. Ako tijekom rješavanja zadataka učenik naiđe na neki zadatak koji ne zna riješiti, taj će zadatak preskočiti i na kraju se vratiti na njega kako bi ga pokušao riješiti.  Učiteljica/učitelj dijeli učenicima zadatke za provjeru znanja te dodatno objašnjava zadatke koji bi učenicima mogli biti nejasni. Učenici upisuju osnovne podatke na ispit (ime i prezime, nadnevak…).  Učenici samostalno rješavaju zadatke.  Učenici koji ranije završe i predaju svoje pisane provjere mogu crtati po vlastitoj želji, čitati časopise ili slikovnice iz razredne zbirke ili rješavati zadatke u DOS-u.  b) usmena provjera  Učiteljica/učitelj usmeno provjerava usvojeno znanje učenika.  Primjeri pitanja: O čemu ovise živa bića koja žive na nekome prostoru? Kako se živa bića mogu prilagoditi nekomu prostoru? Što je životna zajednica? Kako su povezana živa bića unutar jedne životne zajednice? Kako tvari kruže u prirodi? Zašto je živim bićima potrebna hrana? Kako živa bića iskorištavaju energiju? Što su travnjaci? Što čini životnu zajednicu travnjaka? Koje biljke rastu na travnjacima? Koje životinje žive na travnjacima? Kako ljudi održavaju travnjake? Koje životinje ljudi vode na ispašu? Što životinje sprječavaju pasući (jedući) biljke? Što počne rasti na zapuštenome travnjaku? Tko čini životnu zajednicu šume? Koja sve živa bića žive u šumi? Kako su stanovnici šume međusobno povezani? Kakve šume razlikujemo? Koji jestivi šumski plod znate? Koga bismo trebali poslati u berbu šumskih plodova i gljiva? Zašto? Kojim su se životnim uvjetima prilagodila živa bića šume? Što sve ugrožava šume? Kako treba provoditi sječu stabala u šumi? Kojim se životnim uvjetima živa bića moraju prilagoditi u vodama tekućicama? Po čemu se životni uvjeti u vodama stajaćicama razlikuju od životnih uvjeta u vodama tekućicama? Kako su močvarna i poplavna područja i živa bića u njima ugrožena? Kako ljudi mogu pridonijeti očuvanju kopnenih voda? Koja su zaštićena područja u RH povezana s kopnenim vodama? Koje posebne životne uvjete susrećemo u moru? Koje biljke i životinje neprestano borave pod vodom? Zašto neke životinje moraju izranjati iz mora? Koje su to životinje? Koje biljke rastu uz morsku obalu? Koje životinje žive uz more? Kako su biljke i životinje u moru međusobno povezane? Kako ljudi iskorištavaju more? Što sve može zagaditi more? Kako zagađenje utječe na životnu zajednicu mora?  Razgovaramo o poteškoćama u rješavanju i provjeravamo točnost svakoga zadatka. Učiteljica/učitelj upozorava na uočene pogreške te iznosi svoja zapažanja. | | F, I  F: usmeno izlaganje  pisani ispit  F: usmeno izlaganje  I: pisanje  papir, časopisi  DOS  F, I: razgovor    F, I: razgovor  F: usmeno izlaganje | osr A.2.1.  ikt A.2.2.  uku C.2.3.  osr A.2.1.  uku B.2.2. | PID OŠ A.4.1.  PID OŠ B.4.1.  PID OŠ B.4.2.  PID OŠ D.4.1.  PID OŠ A.4.1.  PID OŠ B.4.1.  PID OŠ B.4.2.  PID OŠ D.4.1. |
| PLAN PLOČE | | | | DOMAĆA ZADAĆA | |